Stort politiopbud ved Hells Angels klubhus i Nørresundby, hvor Nordjyllands Politi har ført to mænd væk i håndjern og politiet er netop gået ind i klubhuset med narkohunde.

Nordjyllands Politi er rykket ud til Hells Angels klubhus på Østergade i Nørresundby, hvor to mænd er ført væk fra stedet iført håndjern. En af mændene formodes at være stukket af fra et mindre trafikuheld, hvor to biler stødte sammen, tidligere på dagen. Efter uheldet kom han angiveligt op at diskutere med føreren af den anden bil, hvorefter han stak af. Han blev senere set gå ind i Hells Angels klubhus i Nørresundby. Det oplyser vicepolitikommissær ved Nordjyllands Politi, Jakob Søndergaard til TV2/NORD. Fire politibiler har i skrivende stund været på stedet i over halvanden time og har været inde i klubhuset med hunde. Hør et telefoninterview med vicepolitikommissær ved Nordjyllands Politi, Jakob Søndergaard, øverst.